﻿pji 0 5 B 4 ZIUA MONDIALÂ A TEATRULUI ultimii ani — după Congresul al IX-lea al Institutului International de InTeatru — pe întreg globul se sărbătoreşte, la 27 martie, Ziua Mondială a Teatrului Această manifestare este o dovadă dintre celé mai elocvente a spiritului de solidaritate al oamenilor de diferite concepţii şi tendinte, a dorintei lor de pace şi înţelegere Şi mai înseamnă recunoaşterea teatrului drept o forţă activa in serviciul progresului Teatrul marilor idei şi idealuri a avut întotdeauna darul miraculos de a ne propulsa în mijlocul unor întîmplări şi de a ne împiedica să ignorăm cauzele şi con- secinţele lor, fiind un imbold la participare şi responsabilitate (Nu spunea oare Shakespeare că, in teatru, a judeca pe altul înseamnă a te judeca pe tine?) Ei bine, într-o vreme in care soarta noastră este strîns legată de întelegerea şi de actiunea celor mai largi mase in problemele démocratie! şi aie păcii, teatrul trebuie să fie, mai mult ca oricînd, o ocazie de a implica spectatorul în disputele prezentului, obli- gîndu-1 să judece pe altii şi deci să se judece pe sine, cerîndu-i să ia atitudine Aşadar, rostul teatrului în societatea contemporană este de a fi un instrument de cunoaştere a lumii, avînd facultatea de a ne prezenta eroi ce trăiesc dramele noastre şi ne dau cheia înţelegerii şi solutionării lor ; obiectivul lui este de a ne in- 1-oduce în miezul unor situaMi obligîndu-ne să le judecăm şi, astfel, să ne judecăm f»^Q \(o\Z J 3 www cimec roTrebuie sa adăugăm că teatrul este cheinat să fie o artă a acţiunii Este de mult cunoscut faptul că orice opera care vorbeşte despre necesitatea şi posibilitatea omului de a fi fericit reprezintă o chemare la actiune într-un timp în care popoarele lumii chibzuiesc la sistemul lor de organizare socială, işi manifesta deschis ostili- tatea faţă de formele de viată feudale sau burgheze, construiesc socialismul, teatrul are îndatorirea de a combate instituţii retrograde, asociind publicul într-o acţiune deschisă, de luptă împotriva tuturor obstacolelor care-1 împiedică să realizeze aspi- ratiile lui de fericire „Vieille, abuzurile se deghizează sub o mie de chipuri ; a le smulge masca, a le arăta, iată nobila sarcină a omului care se devotează teatrului" — scria odinioară Beaumarchais, dar cuvintele sale au astăzi nevoie de un corectiv important Căci scena nu poate rămîne numai sediul unei polemici — fie ea cît de violenta — faţă de ceea ce e vetust şi nociv Spiritul critic trebuie însoţit de o explicaţie a timpului nostru şi mai aies de un ideal concret O piesă de teatru care nu propune un tel şi o cale spre acest tel sfîrşeşte prin a nemulţumi Spectatorul contemporan ştie că pamfletul eel mai virulent este inopérant, dacă nu este străbătut de credinţa capabilă să lumineze drumui spre viitor Teatrul trebuie să fie lăcaşul in care se afirmă un larg sentiment de fraterni- tate umană, de răspundere pentru destinele lumii Noi, oamenii de teatru, ştim că, seară de seară, între sală şi scenă se stabileşte un pact, o alianţă, care face ca sute de oameni — foarte diferiţi, fiecare închis în gîndurile şi preocupările lui — să se simtă unul alături de celălalt într-un act de credinţă care îi înaltă pină la culmile unui adevăr şi-i poartă pînă în primele linii ale unei acţiuni de luptă Noi, oamenii de teatru, ştim că, seară de seară, teatrul smulge din singurătatea frămîntărilor lor sute de oameni care se despart de ceea ce-i deosebeste, pentru a simti şi a gîndi la fel într-un moment în care sarcina fundamental este a lupta împotriva unui război ce pune sub semnul întrebării viitorul umanitătii, a comunica prin intermediul tea- trului un simţămînt unanim de solidaritate este infinit mai mult decît un deziderat vag şi abstract, este mai mult decît un fapt de artă — este o necesitate tot atît de imperioasă ca şi a mînea sau a iubi în urmă eu doi ani, străbăteam drumui ce duce la Epidaur şi mă gîndeam că trecuseră milenii, că faţa lumii se schimbase de atunci de nenumărate ori, dar mii de oameni mer g eau astăzi, ca şi ieri, să fie cuprinşi în cercul magie al unui spectacol de teatru Am înteles atunci că teatrul, ca şi umanitatea, s-a angajat într-o călătorie lungă, că unul are nevoie de celălalt pentru a ajunge la ţintă Dar pentru ca teatrul sa fie damn de această misiune el trebuie să fie astăzi, mai mult ca oricînd, o prezentă A descifra sensurile istoriei curente, chemînd spectatorii să înteleagă izvorul şi urmările evenimentelor, arătîndu-le partea lor de răspundere, solicitîndu-i să acţio- neze şi să tălmăcească în fapt aspiraţiile lor, insuflîndu-le sentimentul de răspun- dere, solidarizîndu-i în serviciul umanitătii — iată ce poate face, după părerea mea, un teatru contemporan pentru un public contemporan Eadu Beligan www cimec ro